recursal/SuperWikiNEXT-32B huggingface dataset:
**எதிப 120084 (HD 120084)** என்பது சிறுகரடி விண்மீன் குழுவில் உள்ள 5.91 என்ற தோற்றப் பொலிவுப் பருமையுடன், இது புறநகர்ப் பகுதி வானத்தில் வெறும் கண்களுக்குத் தெரியும், ஒரு விண்மீனாகும். 

இது G7III வகை விண்மீனாகும். இதன் மேற்பரப்பு வெப்பநிலை சுமார் 4892 கெ, பொருண்மை 2.4 மடங்கு, ஒளிர்வு 43 மடங்கு , சூரியனின் ஆரம் 9 மடங்கு கொண்ட மஞ்சள் பெருமீனாகும். இந்த விண்மீனைக் கோள் ஒன்று சுற்றி வருகிறது.

கோள் அமைப்பு
------------

வியாழனை விட குறைந்தது 4.5 மடங்கு பொருண்மையும் அதிக மையம்பிறழ்ந்த வட்டணையும்(0.66 மையப்பிறழ்வுடன்) கொண்ட ஒரு கோள் 2013 இல் நட்சத்திரத்தின் ஆர வேகத்தைத் துல்லியமாக அளவிட்டதால் கண்டுபிடிக்கப்பட்டது. இதன் விண்மீனில் இர்ந்து சராசரியாக 4.5 வானியல் அலகு தொலைவில், இந்தக் கோள் இதுவரை கண்டுபிடிக்கப்பட்ட மிகவும் மையம் பிரழ்ந்த வட்டணைகளில் ஒன்றாகும். 2022 ஆம் ஆண்டில், எதிப 120084 பி கோளின் சாய்வும் உண்மையான பொருண்மையும் வானளவியல் வழி அளவிடப்பட்டது. 

எச்டி 120084 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(year) | வட்டவிலகல் |
| --- | --- | --- | --- | --- |
| **b** | 5.762+4.638−0.285 *M*J | 4.341+0.133−0.155 | 5.709+0.057−0.088 | 0.732±0.123 |

மேற்கோள்கள்
-----------

1. ↑  Bortle, John E. (February 2001). "The Bortle Dark-Sky Scale". *Sky & Telescope* (Sky Publishing Corporation).. பார்த்த நாள்: 2013-02-20.
2. ↑
**பிப்ளிஸ்** (Byblis) என்பது ஊனுண்ணித் தாவரம் ஆகும். இது பிப்ளிடேசியீ என்னும் சிறிய குடும்பத்தைச் சேர்ந்த தாவரம் ஆகும். இந்த இனத்தில் இரண்டு வகைச் செடிகள் உள்ளன. இச்செடியின் அடியில் மட்டத்தண்டு கிழங்கு உள்ளது. இவை ஆஸ்திரேலியாவின் ஈரமான பகுதியில் நன்கு வளர்கின்றன. இவற்றை வானவில் செடிகள் (Rainbow plant) என்றும் அழைப்பார்கள். இது திரோசிரா செடியைப் போன்றதே ஆனால் இலைகளில் உள்ள உணர்வு முடிகள் மூடிக்கொள்வதில்லை.

வகைகள்
------

பிப்ளிஸ் ஜைஜேன்டியா(byblis gigantea)
------------------------------------

இச்செடிகள் மேற்கு ஆஸ்திரேலியாவில் மணல் நிறைந்த ஈரமான சதுப்பு நிலங்களில் வளர்கின்றன. இது ஒரு சிறிய புதர்ச் செடியாகும். இது 30 முதல் 50 செ. மீ. உயரம் வரை வளர்கிறது. இதன் அடிப்பகுதியில் கட்டை போன்று மட்டத்தண்டு கிழங்கு உள்ளது. இதன் தண்டுப் பகுதியிலிருந்து பல கிளைகளும், அதில் மிக மெல்லிய நூல் போன்ற இலைகள் 10-20 செ. மீ நீளம் வரை உள்ளன. இலை முழுவதும் பசையைச் சுரக்கக் கூடிய சுரப்பிகள் உள்ளன. இதிலிருந்து பிசுபிசுப்பான பாகு போன்ற பசை சுரக்கிறது. இதனால் கவரப்பட்ட பூச்சிகள் இந்தப் பசையில் பிடிக்கப்பட்டு பின்னர் செரிக்கப்படுகிறது. இதில் பெரிய ஊதா- சிவப்புப் பூக்கள் மலர்கின்றன.

பிப்ளிஸ் லினிபோலியா(B.Linifolia)
--------------------------------

 லினிபோலியா விதைகள்
இது மேற்கு ஆஸ்திரேலியாவில் வளர்கிறது. இது ஒரு நிறிய செடியாகும். இதன் இலைகள் மெல்லியதாகவும், நூல் போன்றும் இருக்கும். 6 முதல் 8 செ. மீ. நீளம் வரை இதன் இலைகள் வளர்கிறது. இதன் சுரப்பிகள் இலை முழுவதும் நெருக்கமாக உள்ளன. அவை தேன் போன்ற பொருளை சுரக்கின்றன. இதன் செடியில் வெண்மை நிறப் பூக்கள் பூக்கின்றன.

### ஊனுண்ணித் தாவரங்களின் பகுப்பு அட்டவணை

| வரிசைஎண் | குடும்பம் | பேரினம் | வகைகள் |
| --- | --- | --- | --- |
| 1 | பிப்ளிடேசியீ | பிப்ளிஸ் | 2 |
|  |  | ரோரிடுலா | 1 |
| 2 | செப்பலோடேசியீ | செபலோட்டசு | 1 |
| 3 | திரோசிரேசியீ | ஆல்ட்ரோவாண்டா | 1 |
|  |  | டயோனியா | 1+1 |
|  |  | திரோசிரா | 90 |
|  |  | திரொசோபில்லம் | 2 |
| 4 | லண்டிபுளோரேசியீ | பிங்குவிக்குலா | 40 |
|  |  | ஜென்லிசியா | 1 |
|  |  | பயோவுலேரியா | 1 |
|  |  | யூட்ரிக்குளோரியா | 275 |
|  |  | பாலிபாம்போலிக்ஸ் | 2 |
| 5 | நெப்பந்தேசியீ | நெப்பந்திசு | 70 |
| 6 | சாரசீனியேசியீ | டார்லிங்டோனியா | 1+1 |
|  |  | ஹிலியாம்போரா | 3 |
|  |  | சாரசீனியா | 6 |

உசாத்துணை
---------

ஏற்காடு இளங்கோ எழுதிய அதிசயத் தாவரங்கள். அறிவியல் வெளியீடு. மார்ச்சு-2004

வெளி இணைப்புகள்
---------------

விக்கிமீடியா பொதுவகத்தில்,  
 ***பிப்ளிஸ்***   
என்பதின் ஊடகங்கள் உள்ளன.
**எதிஅ 121504 (HD 121504)** என்பது சென்டாரசு விண்மீன் தொகுப்பில் உள்ள 8வது பருமை விண்மீனாகும். இது ஒரு மஞ்சள் குறுமீன் ( G2V வகை) ஆகும். இது குறிப்பிடத்தக்க வகையில் சூரியனைப் போன்றது, α சென்டாரி A போல சற்று பொலிவாக உள்ளது. இருப்பினும், இது சுமார் 135 ஒளி ஆண்டுகள் தொலைவில் அமைந்துள்ளது. வெற்றுக் கண்ணுக்குத் தெரிவதில்லை. இந்த விண்மீனைப் பார்க்க ஒருதொலைநோக்கி அல்லது சிறிய தொலைநோக்கி தேவை.

SAO 241323 என பெயரிடப்பட்ட மற்றொரு உறுப்பு, அமைப்பின் ஒரு பகுதியாக முன்மொழியப்பட்டது. இருப்பினும், விண்மீன் ஒரு ஒளியியல் இரும உறுப்பு ஆகும். இது உண்மையில் ஆயிரக்கணக்கான ஒளி ஆண்டுகள் தொலைவில் அமைந்துள்ள ஒரு வெண்பெருமீனாகும் .

2000 ஆம் ஆண்டில் , ஜெனீவா புறக் கோள் தேட்டக் குழு, விண்மீனைச் சுற்றி வரும் சூரியனுக்கு அப்பாற்பட்ட கோளைக் கண்டுபிடித்ததாக அறிவித்தது. 

எச்டி 121504 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | >1.22 *M*J | 0.33 | 63.33 ± 0.03 | 0.03 ± 0.01 |

1. ↑  "European Southern Observatory: Six Extrasolar Planets Discovered". SpaceRef Interactive Inc.. 7 August 2000. .
2. ↑
**எச் ஐ பி 5158 (HIP 5158)** என்பது 10வது தோற்றப் பொலிவுப் பருமை K-வகை முதன்மை வரிசை விண்மீனாகும். இது திமிங்கில விண்மீன் குழுவில் சுமார் 169 ஒளி ஆண்டுகள் தொலைவில் அமைந்துள்ளது. இது சூரியனை விட சிறியது, குளிர்ச்சியானதும் மங்கலானதும் பொருண்மை குறைவானதும் ஆகும். ஆனால் இது அதிக பொன்மம்(உலோகம்) நிறைந்தது, சூரியனைப் போல 125% அளவுக்கு அடர்தனிமங்களின் செறிவு கொண்டது.

கோள் அமைப்பு
------------

2009 ஆம் ஆண்டில்,விண்மீனைச் சுற்றி ஒரு வளிமப் பெருங்கோள் ஒன்று கண்டுபிடிக்கப்பட்டது. ஆரத் திசைவேகங்களில் உள்ள இருபடி நகர்வு அமைப்பில் கூடுதல் வெளிப்புறக் கோள் இருப்பதைக் குறிக்கிறது, இது 2011 ஆம் ஆண்டில், பழுப்பு குறுமீன் எச் ஐ பி 5158 சிசீருப்பது உறுதிப்படுத்தப்பட்டது. 

எச் ஐ பி 5158 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | ≥1.42 *M*J | 0.89 | 345.72 ± 5.37 | 0.52 ± 0.08 |
| **c** | ≥15.04 *M*J | 7.7±1.88 | 9018±3181 | 0.14±0.1 |

மேலும் காண்க
------------

* சூரியப் புறக்கோள்களின் பட்டியல்

மேற்கோள்கள்
-----------

1. ↑
2. ↑
சஜிட்டேரியா நத்தான்ஸ்
***சஜிட்டேரியா நத்தான்ஸ்** (Sagittaria natans)* என்பது நீர்வாழைக் குடும்பத்தைச் சேர்ந்த ஒருவகை பூக்கும் தாவரமாகும். இது வட ஐரோப்பிய மற்றும் ஆசிய கண்டங்களைத் தாயகமாக கொண்டது. இது செயற்கை நீர்வாழ் அழகுதாவரங்களாக தொட்டிகளிலும் செயற்கைக் குளங்களிலும் வளர்க்கப்படுகிறது. இது உருசியா கூட்டமைப்பு பகுதிகளிலும், பின்லாந்து, சுவீடன், மங்கோலியா, யப்பான், கொரியா, கசக்கஸ்தான் மற்றும் சீனா (குறிப்பாக கெய்லோங்சியாங், சிலின் மாகாணம், லியாவோனிங், உள் மங்கோலியா, சிஞ்சியாங் மாகாணங்கள்) போன்ற நாடுகளிலும் பரவலாகக் கண்டறியப்பட்டுள்ளது.

இந்நீர்வாழ்த் தாவரம் மெதுவாகச் செல்லும் மற்றும் நீர்த்தேக்கமுள்ள பகுதிகளான குளம் மற்றும் சிற்றோடைகளில் வளரும் தன்மையுடையது. நேர்வரிசையில் இதய அல்லது அம்பு வடிவ மிதக்கும் இலைகளைக் கொண்டுள்ளது.

சான்றுகள்
---------

1. ↑  The Plant List, *Sagittaria natans*
2. ↑  "World Checklist of Selected Plant Families: Royal Botanic Gardens, Kew" (in en-GB). .
3. ↑  "Sagittaria natans in Flora of China @ efloras.org". .
4. ↑  Peter Simon von Pallas. 1776. Reise durch verschiedene Provinzen des russischen Reichs 3: 757, *Sagittaria natans*
மலையாளப்புழா தேவி கோயில்
**மலையாளப்புழா தேவி கோயில்** இந்தியாவின் கேரளாவில் பத்தனம்திட்டா மாவட்டத்தில் மலையாலப்புழாவில் அமைந்துள்ள ஒரு பத்ரகாளி கோயிலாகும். 1000 ஆண்டுகளுக்கு முன்பு கட்டப்பட்ட கோயில் என்று நம்பப்படுகிறது. அருகிலுள்ள ரயில் நிலையம் செங்கனூர் ரயில் நிலையம் ஆகும்.

கோயிலில், தாரிகா என்ற அரக்கன் கொல்லப்பட்ட உக்கிரமான வடிவில் பத்ரகாளி காட்சியளிக்கிறார். 5.5 அடி உயரமுள்ள மூலவர் சிலை *கட்டு சர்க்கரா யோகத்தால்* ஆனதாகும். இந்தத் சிலையை தவிர, கருவறைக்குள் ஒன்று அபிஷேகத்திற்கும் மற்றொன்று *ஸ்ரீபலிக்கும்* என்ற வகையில் மேலும் இரண்டு சிலைகள் உள்ளன. 

**வழிபாடு**

மலையாளப்புழா தேவி அனைத்து பக்தர்களுக்கும் வளமையை நீட்டிக்க வரங்களை வழங்குவதாக நம்பப்படுகிறது. பக்தர்கள் எதிரிகளிடமிருந்து காத்துக்கொள்ளவும், திருமணமாகாத பெண்களுக்கு திருமணம் செய்து வைக்கவும், வேலையில்லாதவர்களுக்கு வேலை கிடைக்கவும், வியாபாரம் செழிக்கவும் அம்மனை வழிபடுகின்றனர். இந்த நம்பிக்கைகள் காரணமாக தொலைதூரத்திலிருந்து கோயிலுக்கு பக்தர்கள் வருகின்றனர். இந்த மூலவர் இடாத்தட்டில் பகவதி என்றும் அழைக்கப்படுகிறார்.

புராணம்
-------

ஒரு முறை வட திருவிதாங்கூரின் நம்பூதிரி இனத்தைச் சேர்ந்த இருவர் மூகாம்பிகை கோயிலில் தியானம் செய்துகொண்டிருந்தனர். அவர்களிடம் ஒரு பத்ரகாளி சிலை இருந்தது. நீண்ட நேரம் தியானத்திற்குப் பிறகு, அவர்கள் பத்ரகாளியிடம் இருந்து அந்தச் சிலைக்கு அவளது நிரந்தர இருப்பிற்கான அதிசயத்தைப் பெற்றனர். நம்பூதிரிகள் சிலையுடன் யாத்திரையைத் தொடர்ந்தனர். வயதான காலத்தில் அவர்களால் யாத்திரையைத் தொடர முடியா நிலையில் பத்ரகாளி அவர்கள் முன் தோன்றி, மலையாலப்புழாதான் சிலையை நிறுவ உகந்த இடம் என்று கூறினார். அதன்படி அவர்கள் அங்கு சென்று சிலையை நிறுவினர். 

**அம்சங்கள்**

இக்கோயிலில் அழகிய சுவர் ஓவியங்களும், கலைநயமிக்க கல் சிற்பங்களும் உள்ளன. இக்கோயிலில் பார்வதி தேவி, தன் மடியில் குழந்தை கணபதிக்கு உணவளிக்கும் தனித்துவமான சிலை உள்ளது. கருவறையின் நுழைவாயிலில் வீர பத்ரரின் சிலை உள்ளது. இங்கு பிரம்மா ராட்சசர்கள், நாகராஜா, சுயம்பு சிவலிங்கம் உள்ளிட்ட துணைத்தெய்வங்கள் உள்ளன.

**திருவிழா**

கோயிலின் ஆண்டு விழா 11 நாட்கள் கொண்டாடப்படுகிறது. கும்ப மாசத்தில் (பிப்ரவரி - மார்ச்) திருவாதிரை நட்சத்திரத்தில் விழா தொடங்குகிறது. நான்காவது மற்றும் ஐந்தாம் நாளில் கதகளி நடத்தப்பெறுகிறது.

**வருகை நேரம்**

இக்கோயிலின் நடை தரிசனத்திற்காக காலை 5 மணி முதல் மதியம் 1 மணி வரையிலும், மாலை 5 மணி முதல் இரவு 8 மணி வரையிலும் திறந்திருக்கும்.

**எப்படி அடைவது**

அருகிலுள்ள முக்கிய நிலையமான செங்கனூர் ரயில் நிலையம் இங்கிருந்து சுமார் 33 கி.மீ. தொலைவில் உள்ளது. அருகில் உள்ள விமான முனையமான திருவனந்தபுரம் சர்வதேச விமான நிலையம் 107  கி.மீ. தொலைவில் உள்ளது.

மேற்கோள்கள்
-----------

வெளி இணைப்புகள்
---------------

*
**கக்கர்** ( Kakar) என்பது பஷ்தூன் பழங்குடியினம் ஆகும். இவர்கள் ஆப்கானித்தான், ஈரானின் சில பகுதிகள், பாக்கித்தானின் வடக்கு பலுச்சிசுத்தானிலும் வசிக்கின்றனர்.

தோற்றம்
-------

கக்கர்கள், பஷ்தூன் இனத்தைச் சேர்ந்த கர்காஷ்ட்டின் மகனான தானியின் (அல்லது டானி) வழித்தோன்றல்கள். கர்காஷ்ட், பஷ்தூன்களின் நிறுவனர் கைஸ் அப்துல் ரஷித்தின் மகன் ஆவார். அவர் ஆப்கானித்தான் மற்றும் நவீன கால பஷ்தூன்களின் முன்னோடியான ஆப்கானாவின் (அல்லது அவகானா) வம்சாவளியைச் சேர்ந்தவர்.

ஹெராட்டில், இவர்கள் சில சமயங்களில் காக் என்று குறிப்பிடப்படுகிறார்கள். வரலாற்று ரீதியாக, பழங்குடியினர் ககர் என்றும் அழைக்கப்பட்டனர், ஆனால் கக்-கோர் (காக்கின் குடும்பம்) என்று குறிப்பிடப்பட்டிருக்கலாம். ஹெராத்தின் மத்திய ஜாமியா மசூதியின் வாயிலுக்கு முன்னால் கர்காஷ்ட்டின் கல்லறை உள்ளது. சில வரலாற்றாசிரியர்கள் இவர் முதலில் கோகித்தானில் புதைக்கப்பட்டார் என்று வாதிடுகின்றனர். ஆனால் கியாத் அல்-தின் கோரி இவரது உடலை ஹெராத் நகரில் உள்ள ஒரு மசூதியில் மீண்டும் அடக்கம் செய்வதற்காக கொண்டு வந்தார்.

வரலாறு
------

Zarin Khan with son and Allah Nur 1929 - ஜார்ஜ் மோர்கென்ஸ்டியர்ன் எடுத்த கக்கர் பஷ்தூன்களின் புகைப்படம்ள்
பதினைந்தாம் நூற்றாண்டு வரை, தாஜிக்குகள், பலோச் மற்றும் பார்சிவான்களுடன் கக்கர்கள் முக்கியமாக கந்தஹார் பகுதியில் வசித்து வந்தனர். மேலும் பதினான்காம் நூற்றாண்டு மற்றும் அதைச் சுற்றிலும் கந்தஹார் பகுதியில் அப்தாலி மற்றும் கில்சாய் பஷ்தூன்கள் ஆதிக்கம் செலுத்தியதால், தாஜிக்குகள், ஹசாராக்கள், கக்கர்கள் மற்றும் பலூச் ஆகியோர் தங்களது உடைமைகளை இழந்தனர். அப்தாலி அல்லது கில்சாய் பழங்குடிப் பிரிவுகளைச் சேர்ந்த போர்வீரர்களுக்கு போர் வரி அல்லது வருவாய் வரி செலுத்த வேண்டிய கட்டாயம் ஏற்பட்டது. இறுதியில், இந்த பழங்குடி மக்களில் சிலர் ஒன்றிணைந்து, மேலாதிக்க பஷ்தூன் கூட்டமைப்பின் ஒரு பகுதியாக மாறினர், மற்றவர்கள் மேற்கு அல்லது வடக்கு ஆப்கானித்தானுக்கு சென்றனர்.    

பிரித்தானிய இந்தியாவின் பிரிவினைக்கு முன், சீன் காலாய் என அழைக்கப்படும் கக்கர் பழங்குடியினரின் இந்து உறுப்பினர்கள், தற்போது பாக்கித்தானில் உள்ள பலுசிஸ்தான் மாகாணத்தின் கிலா அப்துல்லா மற்றும் கிலா சைபுல்லா, குவெட்டா, லோரலை மற்றும் மைக்டர் பகுதிகளில் வசித்து வந்தனர். 

  

</br> 1947 க்குப் பிறகு, இவர்கள் இராசத்தான் மற்றும் இந்தியாவின் பிற பகுதிகளுக்கு குடிபெயர்ந்தனர்.

மேலும் படிக்க
-------------

மேற்கோள்கள்
-----------

1. ↑  "Kakar Super Tribe (Pashtun)" இம் மூலத்தில் இருந்து 23 February 2015 அன்று. பரணிடப்பட்டது.. .
2. ↑  Christine Noelle. *State and Tribe in Nineteenth-century Afghanistan: The Reign of Amir Dost Muhammad Khan (1826–1863)*. Psychology Press. பக். 161. .
3. ↑  Dupree 1980: 377–378
4. ↑  Durand 1879: 83–84
5. ↑  Norris 1967: 295
6. 1 2  Haider, Suhasini (3 February 2018). "Tattooed 'blue-skinned' Hindu Pashtuns look back at their roots" (in en). *The Hindu (newspaper)*. .
**சாந்தி** என்ற மேடைப் பெயரால் அறியப்பட்ட **கே. வி. சாந்தி** (25, சூன், 1937 - செப்டம்பர் 21, 2020) என்பவர் மலையாளம், தெலுங்கு, இந்தி, தமிழ் திரைப்படங்களில் நடித்த இந்திய நடிகை ஆவார். இவர் 1950களின் பிற்பகுதி, 1960கள் மற்றும் 1970களில் இந்திய சினிமாவில் ஒரு முக்கிய முன்னணி நடிகை மற்றும் நடனக் கலைஞராக இருந்தார். 1956 ஆம் ஆண்டு *சோரி சோரி* உள்ளிட்ட பிரபலமான இந்தி படங்களில் நடித்தார்.

பின்னணி
-------

இவர் கேரளத்தின் கோட்டயத்தில் உள்ள சம்கிராந்தியில் பிறந்தார், பின்னர் சென்னைக்கு குடிபெயர்ந்தார். சசிகுமார் என்பவரை திருமணம் செய்து கொண்ட இவர்களுக்கு சியாம் குமார் என்ற மகன் உள்ளார். மெர்ரிலேண்ட் ஸ்டுடியோவின் திரைப்படங்களின் நிரந்தர நடிகைகளில் ஒருவராக இருந்தார். இவர் 50 க்கும் மேற்பட்ட மலையாளத் திரைப்படங்களிலும் தமிழ், கன்னடம், தெலுங்கு, இந்தி ஆகிய மொழிகளில் சில திரைப்படங்களிலும் நடித்துள்ளார்.

திரைப்படவியல்
-------------

நடித்த சில தமிழ்ப் படங்கள்
 
பெண் குலத்தின் பொன் விளக்கு (1959) - தமிழ்

மருத நாட்டு வீரன் (1961) – தமிழ்

எல்லாம் உனக்காக (1961) – தமிழ்

ஆதி பெருக்கு (திரைப்படம்) (1962) – தமிழ்

மேற்கோள்கள்
-----------

வெளி இணைப்புகள்
---------------

* K. V. Shanthi at IMDb
* K. V. Shanthi at MSI
**பியர் பாவ்லோ பசோலினி** (Pier Paolo Pasolini) (பிறப்பு:5 மார்ச் 1922 – 2 நவம்பர்1975), இத்தாலி நாட்டு கவிஞரும், திரைப்பட இயக்குனரும், நாவலாசிரியரும், திரைக்கதை எழுத்தாளரும், நாடக ஆசிரியரும், நடிகரும், சமூக சிந்தனையாளரும் ஆவார். இவர் இருபதாம் நூற்றாண்டில், இத்தாலியின் கலைஞர்கள் மற்றும் அரசியல் அறிஞர்களில் தலைசிறந்தவர்களில் ஒருவருவராக அறியப்பட்டார். மேலும் இவர் வழக்கத்திற்கு மாறான திரைப்படங்களுக்காக குறிப்பிடத்தக்கவர்.[1][2][3][4] இவர் பாசிச கொள்கைக்கு எதிர்ப்பு தெரிவித்து, பொதுவுடமைக் கொள்கைக்கு ஆதரவு வழங்கியவர்.

இத்தாலிய இராணுவ அதிகாரியின் மகனான பியர் பாவ்லோ பசோலினி, வடக்கு இத்தாலியின் பல்வேறு நகரங்களின் பள்ளிகளில் கல்வி கற்றார், அங்கு அவரது தந்தை அடுத்தடுத்து பணி மாற்றம் செய்யப்பட்டார். அவர் போலோக்னா பல்கலைக்கழகத்தில் கலை வரலாறு மற்றும் இலக்கியம் படித்தார். இரண்டாம் உலகப் போரின் போது ஃப்ரியூலி பகுதியின் ஒடுக்கப்பட்ட விவசாயிகளிடையே பசோலினி தஞ்சம் அடைந்தது, பின்னர் அவர் ஒரு பொதுவுடமைவாதியாக மாற வழிவகுத்தது. 1950களில் உரோமில் அவர் வறுமையில் வாடினார் என்பது அவரது முதல் இரண்டு நாவல்களான *ரகஸ்சி டி விட்டா* (1955; தி ராகாசி) மற்றும் *உனா விட்டா வயலென்டா* (1959; ஒரு வன்முறை வாழ்க்கை) ஆகியவற்றிற்கான பொருட்களை வழங்கியது. ரோமில் உள்ள சேரி வாழ்க்கையின் வறுமை மற்றும் இழிநிலையின் இந்த கொடூரமான யதார்த்தமான சித்தரிப்புகள் அவரது முதல் திரைப்படமான *அக்காட்டோன்* (1961)ல் காட்சிப்படுத்தப்பட்டது. இவரது மூன்று படைப்புகளான திருடர்கள், விபச்சாரிகள் மற்றும் ரோமானிய பாதாள உலகத்தின் பிற நபர்களின் வாழ்க்கையைக் விளக்குகிறது.

பியர் பாவ்லோ பசோலினியின் சிறந்த திரைப்படமான, *இல் வான்ஜெலோ செகண்டோ மேட்டியோ* (1964; செயிண்ட் மத்தேயுவின் நற்செய்தியின்படி), இது இயேசு கிறிஸ்துவின் வாழ்க்கை மற்றும் தியாகங்களை மறுபரிசீலனை செய்கிறது.. இவரது *ஓடிபஸ் ரெக்ஸ்* (1967) மற்றும் *மீடியா* (1969). *தியோரேமா* (1968; "தேற்றம்") மற்றும் *போர்சில்* (1969; "பிக்ஸ்டி") போன்ற திரைப்படங்களில் அவரது அரசியல் மற்றும் மத ஊகங்களுக்கு சிற்றின்பம், வன்முறை மற்றும் சீரழிவு போன்றவற்றை பசோலினி பயன்படுத்தியதால், ரோமன் கத்தோலிக்க திருச்சபையுடன் மோதலுக்கு கொண்டு வந்தது.. பசோலினி ஏராளமான கவிதைத் தொகுதிகளையும் இலக்கிய விமர்சனத்தின் பல படைப்புகளையும் வெளியிட்டார்.

நவம்பர் 1975 இல் ஓஸ்டியா நகரத்தில் பியர் பாவ்லோ பசோலினி கொலை செய்யப்பட்டமை குறித்து இத்தாலியில் பெரும் எதிர்ப்பு அலைகளும், விவாதங்களும் ஏற்பட்டது. தீவிர வலதுசாரி பயங்கரவாதத்துடன் நெருங்கிய தொடர்புடைய கொலையாளியே, பியர் பாவ்லோ பசோலினியை கொலை செய்ததாக காவல்துறை கருதியது. [7]

மேற்கோள்கள்
-----------

வெளி இணைப்புகள்
---------------

* The provocative oeuvre of Pier Paolo Pasolini marks centennial milestone this year! - IFFI-53 to pay tributes to the master film-maker
***சண்டக்கோழி*** திரைப்படம் (2005) ஆம் ஆண்டு வெளிவந்த தமிழ்த் திரைப்படமாகும்.இத்திரைப்படம் தொடர்ந்து 200 நாட்கள் திரையில் காண்பிக்கப்பட்டதென்பது குறிப்பிடத்தக்கது.

வகை
---

மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

பாலு (விஷால்) கல்லூரியில் படிக்கும் மாணவன் பரீட்சை நடைபெறுவதற்கு முந்தைய நாள் பதற்றநிலையிலிருக்கும் மாணவர்களைச் சமாதானப்படுத்தும் மாணவன். பின்னர் அவர்களினால் பாராட்டினையும் பெறுகின்றார் பாலு.பின்னர் தனது நண்பன் வேண்டுகோளுக்கிணைய அவனின் சொந்த ஊருக்குச் செல்லும் பாலு, அங்கு நண்பனின் தங்கையான ஹேமாவுடன் (மீரா ஜாஸ்மின்) காதல் கொள்கின்றார்.மேலும் அவ்வூரில் காசி என்பவனான காடையர்களின் தலைவனைப் பற்றியும் அறிந்து கொள்ளும் பாலு அவனின் கூட்டாளிகளினால் ஒருவன் கொலை செய்யப்படுவதனையும் பார்க்கின்றான்.பின்னர் பாலு தன் சொந்த ஊர் திரும்பும் வழியில் காசி ஒருவனை அரிவாளுடன் வெட்டுவதற்குத் துரத்துகின்றான் அச்சமயம் காசியைத் தடுத்து நிறுத்தும் பாலு, அவன் தான் காசி என்பதனை தெரிந்தபிறகு அவனைத் தாக்கவும் செய்கின்றான்.பின்னர் தனது ஊரான மதுரையையும் வந்தடைகின்றான் பாலு.பாலுவைப் பழிவாங்குவதற்காக அலைந்து திரியும் காசியும் மதுரையை வந்தடைகின்றான்.அங்கு மதுரையில் மிகப்பெரிய செல்வாக்குடைய துரையின் மகனே பாலு என்பதனையும் அறிந்து கொள்கின்றான் காசி. ஒன்றிரண்டு முறை கொல்ல முயற்சித்தும் தோல்வியடையும் காசியிடம், மதுரையில் பாலு குடும்பத்திற்கு எதிரான உறவினர் ஒருவர் தன் உதவியை வழங்குகின்றார். கோவில் திருவிழாவில் துரை தவறுதலாக வெட்டப்படவே, காசி அங்கு பாலுவைக் கொல்ல வந்திருப்பதனைத் தெரிந்து கொள்ளும் பாலுவின் தந்தையும் அவரின் காவலாளிகளும் அவ்வூர் மக்கள் பலரும் சேர்ந்து காசியின் குழுவைத் தேடுகின்றனர்.பின்னர் காசிக்கு அடைக்கலம் கொடுத்திருந்தவனை அறிந்து அவ்விடத்திற்கும் செல்கின்றனர்.அங்கு பாலுவுடன் நேருக்கு நேர் மோதும்படியும் காசிக்கு கூறினார் பாலுவின் தந்தையான துறை.பாலு காசியை வெல்கின்றானா என்பதே கதையின் முடிவு.

| * பா
* உ
* தொ
லிங்குசாமியின் திரைவாழ்க்கை |
| --- |
| இயக்கம் | 
* *ஆனந்தம்* (2001)
* *ரன்* (2002)
* *ஜீ* (2005)
* *சண்டக்கோழி* (2005)
* *பீமா* (2008)
* *பையா* (2010)
* *வேட்டை* (2012)
* *அஞ்சான்* (2014)

 |
| தயாரிப்பு | 
* *தீபாவளி* (2007)
* *பட்டாளம்* (2009)
* *வழக்கு எண் 18/9* (2012)
* *கும்கி* (2012)
* *இவன் வேற மாதிரி* (2013)
* *உத்தம வில்லன்* (2015)
* *இடம் பொருள் ஏவல்* (2015)
* *ரஜினி முருகன்* (2015)
* *ரா ரா ராஜசேகர்* (2015)
* *நான் தான் சிவா* (2015)

 |
| விநியோகம் | 
* *கோலி சோடா* (2014)
* *மஞ்சப்பை* (2014)
* *சதுரங்க வேட்டை* (2014)
* *இனம்* (2014)

 |
| நிறுவனங்கள் | 
* *திருப்பதி பிரதர்ஸ்*

 |
**பூக்கள் விடும் தூது** (*Pookkal Vidum Thudhu*) என்பது 1987 இல் வெளிவந்த இந்தியத் தமிழ் இளம் பருவ காதல் திரைப்படமாகும். ஸ்ரீதர் ராஜன் தயாரித்து இயக்கியிருந்தார். இத்திரைப்படத்தின் திரைக்கதை, இசையமைப்புப் பணிகளை டி. ராஜேந்தர் மேற்கொண்டார். மலையாளத்தில் வெளிவந்த *நகக்‌ஷதங்கள்* திரைப்படத்தின் மறுஆக்கமாகும். இதில் மோனிசா உண்ணி, ஸ்ரீவித்யா, ஹரிஹரன் ஆகியோர் நடித்திருந்தனர். இத்திரைப்படம் 1987 அக்டோபர் 21 அன்று வெளியானது.

கதைச்சுருக்கம்
--------------

ஹரி தனது ஆதிக்க மாமாவின் பிடியில் இருந்து தப்பித்து கலைவாணியின் வீட்டில் தஞ்சம் அடைகிறார். அவர் கலைவாணியின் பணிப்பெண் கௌரியை காதலிக்கிறார். ஆனால் கலைவாணியின் காது கேளாத ஊமை மகளும் அவரை காதலிக்கிறார்.

நடிகர்கள்
---------

* மோனிசா உண்ணி - கௌரி
* ஸ்ரீவித்யா - கலைவாணி
* ஹரிஹரன் - ஹரி
* கவுண்டமணி - தர்மதுரை
* ஜனகராஜ் - முருகேசன்
* செந்தில் - மன்மதா
* வெண்ணிற ஆடை மூர்த்தி - திரைப்படத் தயாரிப்பாளர்

தயாரிப்பு
---------

*பூக்கள் விடும் தூது*, *நகக்‌ஷதங்கள்* என்ற மலையாளத் திரைப்படத்தின் மறுஆக்கமாகும். ஸ்ரீதர் ராஜன் இயக்கிய மூன்றாவதான இறுதித் திரைப்படமாகும். மலையாளத் திரைப்படத்தின் முன்னணி நடிகையான மோனிஷா தனது பாத்திரத்தை மீண்டும் செய்தார். முன்னணி நடிகர் ஹரிஹரனின் குரலுக்கு இரவிசங்கர் தேவநாராயணன் பின்னணி பேசியிருந்தார்.

பாடல்கள்
--------

பாடல் வரிகளை டி. ராஜேந்தர் எழுதி இசையமைத்திருந்தார்.  "கதிரவனைப் பார்த்து" பாடல் கர்நாடக இராகமான பௌலியில் அமைக்கப்பட்டது. 

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "கதிரவனைப் பார்த்து"   | கே. ஜே. யேசுதாஸ் | 4:51 |
| 2. | "இதமான இராகம்"   | பி. சுசீலா | 4:53 |
| 3. | "மூங்கில் காட்டோரம்" (ஆண்குரல்) | எஸ். பி. பாலசுப்பிரமணியம் | 4:38 |
| 4. | "பூவும் பூவும்"   | மனோ | 4:31 |
| 5. | "இளஞ்சிட்டு"   | மலேசியா வாசுதேவன் | 4:51 |
| 6. | "மூங்கில் காட்டோரம்" (சோகம்) | எஸ். பி. பாலசுப்பிரமணியம் | 1:35 |
| 7. | "பாடு பாட்டு"   | கே. எஸ். சித்ரா | 1:17 |
| 8. | "மூங்கில் காட்டோரம்" (சோடிப் பாடல்) | கே. எஸ். சித்ரா, எஸ். பி. பாலசுப்பிரமணியம் | 3:20 |
| 9. | "கால்கள் ஏறுது"   | எஸ். பி. பாலசுப்பிரமணியம் | 4:43 |
| **மொத்த நீளம்:** | **34:39** |  |

வெளியீடும் வரவேற்பும்
---------------------

*பூக்கள் விடும் தூது* 1987 அக்டோபர் 21 அன்று தீபாவளியின் போது வெளியிடப்பட்டது. சிம்பு சினி ஆர்ட்சு மூலம் விநியோகிக்கப்பட்டது. *இந்தியன் எக்சுபிரசின்* 
விமர்சகர் ஒருவர், "திரைப்படம் "சதுப்பு நிலம்" என்று எழுதியதுடன், "நகைச்சவை நடிகர்களின் ஆடம்பரமான வகைப்படுத்தல்" என்றும் "குறிப்பாக திரைப்படத்தை எங்கும் எடுத்துச் செல்லாத பாடல்களின் கண்மூடித்தனமான சலசலப்பு", என்றும் எழுதி மோனிஷாவிற்கு "அதிகாரம்", தமிழ்த் திரைப்படங்களில் புதுமுகம்", "நுட்பமான பாத்திரத்தில் ஹரிஹரன் சிறப்பாக நடித்தார். ஸ்ரீவித்யா ஒரு சில காட்சிகளில் அவருடைய தாதாவாக மிளிர்கிறார்". என்று கூறினார். *மனிதன்*, *நாயகன்* உள்ளிட்ட தீபாவளி வெளியீடுகளிலிருந்து போட்டியை எதிர்கொண்ட போதிலும், இது பார்வையாளர்களிடையே நல்ல வரவேற்பைப் பெற்றது.

மேற்கோள்கள்
-----------

1. ↑  "City Entertainments". 2 November 1987. .
2. ↑  "Pookkal Vidum Thoodhu (1987)Tamil Super Hit Film LP Vinyl Record by T.Rajendhar". .
3. ↑  "Pookkal Vidum Thudhu (Original Motion Picture Soundtrack)". 11 September 1987. .
4. ↑  Sundararaman. *Raga Chintamani: A Guide to Carnatic Ragas Through Tamil Film Music*. Pichhamal Chintamani.
**தர்பார் சதுக்கம்** ( *Durbar Square* ) அல்லது அரண்மனை சதுக்கம் என்பது நேபாளத்தில் உள்ள பழைய அரச அரண்மனைகளுக்கு எதிரே உள்ள கட்டடங்கள் மற்றும் பிற பகுதிகளைக் குறிக்கும் பொதுவான பெயராகும். இப்பெயர் பாரசீக மொழியின் தர்பார் என்பதிலிருந்து வந்தது. தர்பார் சதுக்கங்கள் கோவில்கள், சிலைகள், திறந்த அரசவைகள், நீரூற்றுகள் மற்றும் பலவற்றால் நிறைந்துள்ளன. நேபாளத்தை ஒன்றிணைப்பதற்கு முன்பு, நேபாளம் சிறிய சுதந்திர ராச்சியங்களைக் கொண்டிருந்தது, மேலும் தர்பார் சதுக்கங்கள் நேபாளத்தில் உள்ள பழைய ராச்சியங்களின் சில முக்கிய எச்சங்களாகும். காட்மாண்டு சமவெளியில் மூன்று தர்பார் சதுக்கங்கள் உள்ளன. அவை நேபாளம் ஒன்றிணைவதற்கு முன்பு அங்கு அமைந்திருந்த மூன்று நேவார் ராச்சியங்களுக்கு சொந்தமானவை. அவை மிகவும் பிரபலமானவை: காத்மாண்டு நகரச் சதுக்கம், பதான் அரண்மனை சதுக்கம் மற்றும் பக்தபூர் தர்பார் சதுக்கம். இந்த மூன்று அடையாளங்களும் யுனெஸ்கோவின் உலக பாரம்பரிய களங்களாகும். 2015 ஆம் ஆண்டு ஏற்பட்ட பேரழிவு தரும் பூகம்பத்தின் காரணமாக இந்த தளங்கள் கடும் சேதத்தைப் பெற்றன, ஆனால் பெரும்பாலான கட்டமைப்புகள் இன்றும் உள்ளன அல்லது புனரமைக்கப்பட்டன.

மேலும் படிக்க
-------------

வெளி இணைப்புகள்
---------------

* தர்பார் (நீதிமன்றம்)
* காத்மாண்டு தர்பார் சதுக்கம்
* படன் தர்பார் சதுக்கம்
* பக்தபூர் தர்பார் சதுக்கம்
* 

* பொதுவகத்தில் Durbar Square தொடர்பாக ஊடகக் கோப்புகள் உள்ளன. </img>
**அனுபம் திரிபாதி** ( Anupam Tripathi ; பிறப்பு 2 நவம்பர் 1988) தென் கொரியாவை தளமாகக் கொண்ட ஒரு இந்திய நடிகர் ஆவார். இவர் பல்வேறு தென் கொரிய தொலைக்காட்சித் தொடர்களிலும் திரைப்படங்களிலும் தோன்றியுள்ளார். நெட்பிளிக்சின் இசுக்விட் கேம் (2021) என்ற தென் கொரிய நாடகத் தொடரில் *அலி அப்துல்* என்ற இவரது முதல் முக்கிய பாத்திரம் இவருக்கு உலகளாவிய அங்கீகாரத்தைப் பெற்றுத் தந்தது.

ஆரம்ப கால வாழ்க்கை
------------------

அனுபம் திரிபாதி, நவம்பர் 2, 1988 அன்று புது தில்லியில் பிறந்தார். ஸ்பார்டகஸின் மேடை தயாரிப்பில் அடிமை வேடத்தில் நடித்து தனது நடிப்புத் தொழிலைத் தொடங்கினார். இவர் 2006 முதல் 2010 வரை நாடக ஆசிரியர் சாகித் அன்வரின் பெக்ரூப் நாடகக் குழுவின் ஒரு பகுதியாக இருந்தார்.

திரிபாதி 2006 இல் பாடல் மற்றும் நடிப்புப் பயிற்சியைத் தொடங்கினார். புது தில்லியில் உள்ள தேசிய நாடகப் பள்ளியில் சேர விரும்பினார். ஆனால் 2010 இல் தென் கொரியாவிற்கு கலை மேஜர் ஆசிய உதவித்தொகையில் கொரியா தேசியக் கலைப் பல்கலைக்கழகத்தில் சேர சென்றார். கலாச்சாரம் மற்றும் மொழி வேறுபாடுகளை சரிசெய்வதில் ஆரம்ப சிரமம் இவருக்கு இருந்தது. ஆனால் இரண்டு ஆண்டுகளுக்குள் கொரிய மொழியில் சரளமாக மாறினார்.

தனிப்பட்ட வாழ்க்கை
------------------

திரிபாதி ஆங்கிலம், இந்தி மற்றும் கொரிய மொழிகளில் சரளமாக பேசக்கூடியவர். இவரது தந்தை 2017 இல் இறந்தார். திரிபாதி, 2022 இல் கொரியா தேசிய கலைப் பல்கலைக்கழகத்தில் நடிப்பில் முதுகலைப் பட்டத்தை முடித்துள்ளார்.

மேற்கோள்கள்
-----------

1. ↑   (in ko). .
2. 1 2 3  Hicap, Jonathan (27 September 2021). "'Squid Game' player No. 199 Anupam Tripathi talks about role, pursuing career in Korea" (in en-US) இம் மூலத்தில் இருந்து 27 September 2021 அன்று. பரணிடப்பட்டது.. .
3. 1 2 3 4  Ramachandran, Naman (8 October 2021). "'Squid Game' Star Anupam Tripathi on Netflix's Global Phenomenon: 'This Was Just The Starting Point'" (in en-US). *Variety* இம் மூலத்தில் இருந்து 8 October 2021 அன்று. பரணிடப்பட்டது.. .
4. ↑  Rohira, Taanya (4 October 2021). "Meet Anupam Tripathi, the Indian actor who played Ali, a Pakistani man in Squid Game" (in en-IN). *GQ India* (Condé Nast). .

மேலும் படிக்க
-------------

* Hannah, Saab (6 October 2021). "Everything To Know About Squid Game's Anupam Tripathi: Age, Height, Relationship Status & More" (in en). .
* Samad, Benazir (17 October 2021). "What 'Squid Game' gets right and wrong about Pakistani migrant workers" (in en). *NPR*. .
* {{cite news |last1=Tusing |first1=David |title=Who is Anupam Tripathi, the breakout Indian actor in 'Squid Game'? |url= |access-date=2

வெளி இணைப்புகள்
---------------

* ஐ.எம்.டி.பி இணையத்தளத்தில் Anupam Tripathi
**இம்ரான் கெதவாலா** (Imran Khedawala) இந்தியாவைச் சேர்ந்த ஓர் அரசியல்வாதியாவார். குசராத்து மாநிலத்தின் சட்டமன்ற உறுப்பினராக இருந்தார். 2017 ஆம் ஆண்டு முதல் இயமால்பூர்-காடியா தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக இருந்தார். 

இராசத்தானின் பாலியில் வேரூன்றிய கெதவாலாவின் முன்னோர்கள் அகமதாபாத்தை தங்கள் தாயகமாக்குவதற்கு முன்பு கெதா மாவட்டத்தில் குடியேறினர். ஐந்து உடன்பிறப்புகளில் இவர் இளையவர். திருமணமாகாத இவர் நெசவுத் தொழில் வியாபாரத்தில் ஈடுபட்டுள்ளார்.

கெதவாலா 2001 ஆம் ஆண்டு முதல் இந்திய தேசிய காங்கிரசு கட்சியின் உறுப்பினராக இருந்து வருகிறார். 2015 ஆம் ஆண்டில் அகமதாபாத் மாநகராட்சி பொதுத் தேர்தலில் இவருக்கு இந்திய தேசிய காங்கிரசு கட்சி வேட்பாளராக்க மறுத்தது.. இதனால் சுயேச்சையாக தேர்தலில் போட்டியிட்டு இயமால் பூர் பகுதியில் வெற்றி பெற்றார். 2017 மற்றும் 2022 ஆம் ஆண்டுகளில் நடைபெற்ற குசராத்து சட்டப் பேரவைத் தேர்தல்களில் இந்திய தேசிய காங்கிரசு கட்சியின் வேட்பாளராகப் போட்டியிட்டார். தனது நெருங்கிய போட்டியாளரும் முன்னாள் மாநில அமைச்சரவை அமைச்சரும் சபாநாயகருமான அசோக் பட்டின் மகனுமான பாரதிய சனதா கட்சி வேட்பாளரான பூசன் பட்டை இரண்டு முறையும் தோற்கடித்தார்.  

2020 ஆம் ஆண்டில் இந்தியாவில் கோவிட்-19 பெருந்தொற்றுநோய் பரவியபோது, கெதவாலா மற்றும் அவரது குடும்ப உறுப்பினர்கள் 5 பேர் கோவிட்-19 நோயால் பாதிக்கப்பட்டனர். இவர் மீது 12 வழக்குகள் பதிவு செய்யப்பட்டுள்ளன.

மேற்கோள்கள்
-----------

1. ↑  "Imran Yusufbhai Khedawala(Indian National Congress(INC)):Constituency- JAMALPUR - KHADIA(AHMEDABAD) - Affidavit Information of Candidate". .
2. ↑  "Brief background of MLA Imran Khedawala from an article during CAA protests". .
3. ↑  "ગુજરાત વિધાનસભા ચૂંટણી પરિણામઃ કોંગ્રેસના સૂપડા સાફ, માંડ 17 સીટ જીતી, આપ પાર્ટીનો 5 બેઠક પર વિજય". .
4. ↑  "Gujarat assembly elections 2017: Imran Yusufbhai Khedawala — from councillor to MLA". 20 December 2017. .
5. ↑  "Congress MLA assaulted in Ahmedabad". Mar 3, 2019. .
6. ↑  "Jamalpur-Khadiya election results: Congress' Imran Yusufbhai Khedawala wins". .
7. ↑  "News article of MLA Imran Khedawala during Corona Pandemic". .
**நல்லூர் வில்வனேசுவரர் கோயில்** என்பது இந்தியாவின், தமிழ்நாட்டின், கடலூர் மாவட்டம் நல்லூரில் உள்ள சோழர்கால வேலைப்பாடுகளுடன் நடுநாட்டு சிவன் கோயிலாகும்.

அமைவிடம்
--------

மணிமுத்தாறு, கோமுகி ஆறு, மயூர ஆறு ஆகியவை ஒன்று கலக்கும் இடத்தில் நல்லூர் உள்ளது. நல்லூர் விருதாச்சலம்-வேப்பூர் சாலையில் உள்ள கண்டப்பங்குறிச்சியில் இருந்து வடக்கே நான்கு கிலோமீட்டடர் தொலைவில் அமைந்துள்ளது.

தொன்மம்
-------

அசுரர்களை வதம் செய்ததால் முருகப்பெருமானுக்கு வீர அத்தி தோசம் பீடித்தது. இதனால் முருகன் நடுநாட்டில் திரிவேணி சங்கமத்தில் நீராடி சிவனை வழிபட்டார். முருகனுக்கு காட்சிதந்த சிவன் முருகனைப் பீடித்த வீர அத்தி தோசத்தை நீர்த்துப்போகவைத்தார். மேலும் *எம்மைத் தரிசித்து நீ பூசித்த இத்ததிருத்தலத்திலேயே, எம்மைப் பூசித்த திருக்கோலத்திலேயே, வட திசை நோக்கி நின்று எம்மைத் தரிசிக்க வரும் பக்தர்களின் தோசங்களைத் தீர்பாயாக* என்று சிவன் கட்டையிட்டார். அன்றுமுதல் ஒரு கையில் வேலுடனும் மறுகையில் சேவற் கொடியுடனும் வடதிசை நோக்கி முருகன் அருள்பாளிக்கிறார் என்பது இங்கு உள்ள ஒரு தொன்மக் கதையாகும்.

கோயில் அமைப்பு
--------------

இக்கோயில் கருவறை, அர்த்த மண்டபம், மகா மண்டபம், முக மண்டபம், சுற்றாலை மண்டபங்கள் போன்றவற்றுடன் காணப்படுகிறது. சுற்றால மண்டபத்தில் 63 நாயன்மார்கள் உள்ளனர். இக்கோயில் வளாகத்தில் பிராண தியாகராயர் லிங்கமும், தண்டபாணி, லட்சுமி நாராயணர், மகாலட்சுமி ஆகியோர் உள்ளனர். கருவறைக் கோட்டங்களில் விநாயகர், தென்முகன், மாதவப்பெருமாள், நான்முகன், துர்க்கை ஆகியோர் உள்ளனர். அம்மையின் கருவறையைச் சுற்றி ஞான சக்தி, கிரியா சக்தி, பிரம்மா சக்தி என சிலைகள் உள்ளன. அம்மையின் முகப்பு மண்டபத்தை ஒட்டி வீரபத்திரர் தெற்கு நோக்கியவாறு உள்ளார்.

வழிபாடு
-------

இக்கோயிலில் இருகால பூசைகள் நடத்தப்படுகின்றன. கோயில் நடை காலை ஒன்பது மணி முதல் 12 மணி வரையும், மாலை நான்கு மணிமுதல் இரவு எட்டு மணி வரையும் திறந்துருக்கும். மாசிமகத்தில் தேரோட்டம் இங்கு சிறப்பாக கொண்டாடப்படுகிறது.

மேற்கோள்கள்
-----------

1. ↑  "நல்லூர் வில்வனேஸ்வரர் கோவிலில் மாசிமகப் பெருவிழா துவக்கம்". `{{cite magazine}}`: Cite magazine requires `|magazine=` (help)

மேற்கோள்கள்
-----------
**இடைக்காடர்** திருவள்ளுவ மாலையின் 54-ஆவது பாடலை இயற்றியுள்ளார். இவர் சங்ககாலப் புலவர் இடைக்காடனார் அல்லர். காலத்தால் பிற்பட்டவர்.

**வாழ்க்கை**
------------

மதுரைக்கு அருகிலுள்ள இடைக்காடு என்ற ஊாிலிருந்து வந்த சித்தர் இடைக்காடர். இடைக்கலி நாட்டைச் சேர்ந்தவர். சிறந்த உதாரணங்களோடு பாடல் பாடுவதில் வல்லவர். சோழ மன்னன் குலமுற்றத்துத் துஞ்சிய கிள்ளி வளவனைப் பற்றி (புறநானுாறு பாடல் 42) போற்றிப் பாடியுள்ளார். "ஊசிமுறி" என்ற இலக்கண நுாலையும் பாடியுள்ளார்.

தமிழ்நாட்டுச் சித்தரான இடைக்காட்டுச் சித்தர் என்பவர் வேறு, சங்க காலப் புலவரான இடைக்காடர் வேறு. இவரது வரலாறு துணியப்படவில்லை. இவர் கொங்கணர் என்பாரின் சீடர் என்றும் சித்தர்கள் காலம் எனப்படும் கிபி 10-15 ஆம் நூற்றாண்டினர் என்றும் கூறுகின்றனர். சங்க காலத்தினர் என்ற கருத்தும் நிலவுகிறது. இவரது பாடல்கள் இடைக்காட்டுச் சித்தர் பாடல் என்ற நூலிலே இடம்பெறுகின்றன.

இவா் திருவண்ணாமலையில் ஜீவ சமாதி அடைந்ததாக நம்பப்படுகிறது. ஒருமுறை, பஞசத்தின் பொழுது, நவக்கிரகங்களை இவா் வேண்டி வணங்கினார். அது இடைக்காட்டூரில் சிறிய நவக்கிரக கோவிலாக இன்றும் இருக்கிறது.

இலக்கியப் படைப்புகள்
--------------------

திருவள்ளுவ மாலையின் 54-ஆவது பாடலை இவர் இயற்றியுள்ளார். அது பின்வருமாறு:

*கடுகைத் துளைத்தேழ் கடலைப் புகட்டிக்*
*குறுகத் தறித்த குறள்*

இதையே ஒளவையார் "கடுகு' என்ற சொல்லிற்குப் பதிலாக "அணு" என்று சொல்லை மாற்றி

*அணுவைத் துளைத்தேழ் கடலைப் புகட்டிக்*
*குறுகத் தறித்த குறள்*
என்று திருவள்ளுவ மாலையை நிறைவு செய்கிறார்.

```
ஒளவையாரும் இடைக்காடரும் மட்டுமே, குறள் வெண்பாவில் திருவள்ளுவ மாலை பாடியுள்ளனர்.
```

திருவள்ளுவா் மற்றும் திருக்குறளைப் பற்றிய கருத்து
-------------------------------------------------

வள்ளுவர் ஏழு சீராலான குறள் வெண்பாக்களால், வாழ்விற்குத் தேவையான அனைத்தையும் தந்துள்ளார். இது ஏழு கடல்களைக் கடுகில் துளையிட்டு அதில் புகுத்துவதற்குச் சமமானது என்று புகழ்ந்து பாடியுள்ளார். திருவள்ளுவாின் அறிவை இவ்வாறாகப் போற்றுகிறார்.

மேலும் பார்க்க
--------------

திருவள்ளுவமாலை

சங்க இலக்கியம்

சங்கப் புலவா்கள்

மேற்கோள்கள்
-----------

1. 1 2 3 4  Vedanayagam, Rama (2017). *Tiruvalluva Maalai: Moolamum Eliya Urai Vilakkamum* (in Tamil) (1st ed.). Chennai: Manimekalai Prasuram. pp. 72–73.
2. ↑  Kowmareeshwari, S. ed. (August 2012). *Agananuru, Purananuru*. Sanga Ilakkiyam (in Tamil). **3** (1st ed.). Chennai: Saradha Pathippagam. p. 384
3. 1 2 3  Gopalan, P. V. (1957). புலவர் அகராதி [Dictionary of Poets] (in Tamil) (1 ed.). Chennai: M. Duraisami Mudaliyar and Company. p. 20.
4. ↑  Thamilarasu, Ve (2014). *Kuralamildham* (in Tamil) (1st ed.). Chennai: Arutchudar Anbarkulu. pp. 42–43.
5. ↑  Jagannadhan, Ki Va (1963). *Tirukkural: Aaraaycchi Padhippu* (in Tamil) (3rd ed.). Coimbatore: Ramakrishna Mission Vidhyalayam. p. 711.

| * பா
* உ
* தொ
18 சித்தர்கள் |
| --- |
| சித்தர்கள் | 
* அகத்தியர்
* பதஞ்சலி
* கமலமுனி
* திருமூலர்
* குதம்பைச்சித்தர்
* கோரக்கர்
* தன்வந்திரி
* சுந்தரானந்தர்
* கொங்கணர்
* சட்டைமுனி
* வால்மீகி
* இராமதேவ சித்தர்
* நந்தி தேவர்
* இடைக்காடர்
* மச்சமுனி
* கருவூரார்
* போகர்
* பாம்பாட்டி சித்தர்

 |
Sri Veeramakaliamman Temple Evening Illumination. 2020ல் கோவிலின் முன்புறம் ஒளிரும்.
**ஸ்ரீ வீரமாகாளியம்மன் கோவில்** (சீனம்: 维拉马卡卡拉曼庙), முன்பு **சூனம்பு கம்பம் கோவில்** என்றும் அறியப்பட்டது*,* இது சிங்கப்பூரின் தெற்குப் பகுதியில் லிட்டில் இந்தியாவின் நடுவில் அமைந்துள்ள ஒரு இந்துக் கோயிலாகும். கோவில் இந்து மதம் தெய்வம் கோவில் காளி 1855 துவங்கப்பட்டது உள்ள பெங்காலி ஆட்களைக் கொண்டு ஒரு கோவில் கட்டப்பட்டது முன் 1881 

கோவிலுக்குள் இருக்கும் காளியின் படங்கள், அவள் மண்டை ஓடு மாலையை அணிந்து கொண்டு, பாதிக்கப்பட்டவர்களின் உட்புறத்தை கிழித்தபடி இருப்பதையும், காளி தன் மகன்களான விநாயகர் மற்றும் முருகனுடன் அமைதியான குடும்ப தருணங்களைப் பகிர்ந்து கொள்வதையும் காட்டுகிறது.

வங்காளத்தில் உள்ள வடகிழக்கு இந்திய காளி கோவில்களின் பாணிக்கு மாறாக தமிழ்நாட்டில் பொதுவான தென்னிந்திய தமிழ் கோவில்களின் பாணியில் இந்த கட்டிடம் கட்டப்பட்டுள்ளது, அங்கு அவரது வழிபாடு மிகவும் பரவலாக உள்ளது, ஆனால் கோவில் கட்டுமான பாணி கணிசமாக வேறுபடுகிறது.

இரண்டாம் உலகப் போரின் பயங்கரமான காலகட்டத்தில் ஜப்பானிய விமானத் தாக்குதல்களில் இருந்து மக்களைப் பாதுகாக்கவும் இந்தக் கோயில் பயன்படுத்தப்பட்டது.

2018 ஆம் ஆண்டில், அறநிலையத்துறை ஆணையர் கோவிலின் தலைவர் சிவகடச்சம், முன்னாள் தலைவர் ஆர்.செல்வராஜூ மற்றும் செயலாளர் ராதா கிருஷ்ணன் செல்வக்குமார் ஆகியோர் தங்கள் பதவிகளுக்குத் தடை விதித்துள்ளார், காசோலையில் கையொப்பமிட்டவர்கள் மற்றும் பணம் செலுத்துவதற்கு ஒப்புதல் அளித்த மூவரும் 1.5 மில்லியனுக்கும் அதிகமான காசோலைகளை வழங்கினர். இவற்றில், 45 காசோலைகள் - மொத்தம் $227,000-க்கும் அதிகமானவை - வருவாயைப் பெற விரும்பும் நபர்களின் பெயர்களுக்கு வழங்கப்படவில்லை. நிர்வாகக் குழுவின் அனுமதியின்றியும், கடன் வழங்குபவர்களுடன் எழுத்துப்பூர்வ கடன் ஒப்பந்தங்கள் ஏதுமின்றியும் ராதா $350,000 கடனைப் பெற்றுள்ளார் என்பதும் விசாரணையில் தெரியவந்தது. ரொக்கக் கடன்கள் மற்றும் கடன்களின் மூலம் கிடைக்கும் வருமானம் ஆகியவை கோயிலின் பதிவேடுகளில் சரியாகக் கணக்கிடப்படவில்லை.

மேற்கோள்கள்
-----------

1. 1 2  "Sri Veeramakaliamman Temple". .
2. ↑  Nast, Condé. "Condé Nast Traveler" (in en-US) இம் மூலத்தில் இருந்து 2021-10-28 அன்று. பரணிடப்பட்டது.. .
3. ↑  "Probe by charities watchdog finds 'severe mismanagement' at Sri Veeramakaliamman Temple". .

வெளி இணைப்புகள்
---------------

* அதிகாரப்பூர்வ தளம்
* தனித்துவமான சிங்கப்பூர் இணையதளம்
### வகைப்பாடு

*கோல்லிட்டியா குருசியேடா* -நங்கூரச் செடி
தாவரவியல் பெயர் : *கோல்லிட்டியா குருசியேடா* **Colletia cruciata**

குடும்பம் : ராம்னேசியீ (Rhamnaceae)

இதரப் பெயர் : நங்கூரச் செடி (Anchor plant)

### செடியின் அமைவு

இச்செடி மிகவும் ஆச்சரியமானது. இது 3 முதல் 4 அடி உயரம் வளரக் கூடியது. இதன் விநோதமான தோற்றத்தால் இதை வீடுகளில் வளர்க்கிறார்கள். இதனுடைய கிளைகள் பட்டையாகவும் இதிலிருந்து வரும் முற்களும் பட்டையாகவும், முக்கோண வடிவத்திலும் இருக்கும். இது உண்மையில் மாற்றம் அடைந்த தண்டுகளே. இவற்றில் வரும் முற்கள் ஜோடி ஜோடிகளாக இருக்கும். மேலும் சரியாக கோணத்தில் ஒன்றோடு ஒன்று அருகில் உள்ளது. முற்கள் மிகக் கூறாக இருக்கும். முள்ளின் அடிப்பகுதியில் மிகச்சிறிய இலைகள் உள்ளது. இது உதிரக் கூடியது. இந்த முற்களின் அடிப்பகுதியில் சிவப்புபூக்கள் உள்ளன. இவை குழாய் வடிவிலும், வெளுத்த மஞ்சள் நிறத்திலும் இருக்கிறது.
இச்செடியை முதல் முதலில் பிரஞ்சு தாவரவியல் அறிஞர் பிலிபர்ட் கொல்ட் (1643-1718) என்பவர் விளக்கினார். இதனால் இச்செடிக்கு இவர் பெயர் வைக்கப்பட்டுள்ளது. இச்செடி தெற்கு பிரேசில் மற்றும் உருகுவே நாடுகளில் வளர்கிறது.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
**ஈசா கான் நியாசி** (Isa Khan Niazi) முகலாயப் பேரரசுடன் போரிட்ட சூர் வம்சத்தைச் சேர்ந்த சேர் சா சூரி மற்றும் அவரது மகன் இஸ்லாம் ஷா சூரி ஆகியோரின் அரசவையில் இருந்த ஓர் ஆப்கானியப் பிரபு ஆவார்.

சுயசரிதை
--------

ஈசா கான் நியாசி, கி.பி.1453 இல் பிறந்த இவர் 1548 இல் தனது 95 வயதில் தில்லியில் இறந்தார். 1451 லிருந்து 1525 வரை லௌதிகள் துணைக்கண்டத்தில் ( இந்துஸ்தான் ) முழுமையாக ஆதிக்கம் செலுத்திய நேரம் அது. இசா கான் நியாசி ஆளும் குடும்பத்தில் ஒரு முக்கிய உறுப்பினராக இருந்தார். இப்ராகிம் லோதி, ஷெர்ஷா சூரி போன்ற பிரபுக்களின் அதே பழங்குடிப் பிரிவைச் சேர்ந்தவர். இந்த குடும்பங்களில் பெரும்பாலானவை தில்லி சுல்தானகத்துடன் இணைக்கப்பட்டன.

இசா கானின் கல்லறை வளாகம்
------------------------

 ஈசா கான் நியாசியின் கல்லறை
 உமாயூன் கல்லறை வளாகத்தில் உள்ள ஈசா கானின் பள்ளிவாசல்
ஈசா கானின் கல்லறை அவர் வாழ்ந்த காலத்திலேயே (கி.பி. 1547-48) கட்டப்பட்டது. இது தில்லியில் முகலாய பேரரசர் உமாயூனின் கல்லறை வளாகத்திற்கு அருகில் அமைந்துள்ளது. கல்லறை பின்னர் கட்டப்பட்டது (கி.பி 1562 மற்றும் 1571 க்கு இடையில்). இந்த எண்கோண கல்லறையானது விதானங்கள், மெருகூட்டப்பட்ட ஓடுகள் மற்றும் திரைகள் மற்றும் தூண்களால் ஆதரிக்கப்படும் ஆழமான வராண்டா போன்ற வடிவங்களில் தனித்துவமான அலங்காரத்தைக் கொண்டுள்ளது. இது வளாகத்தின் நுழைவாயிலின் அருகே அமைந்துள்ள பு ஹலிமா தோட்டத்தின் தெற்கே ஒரு சிவப்பு மணற்கல் பலகையில் உள்ள கல்வெட்டு, இந்தக் கல்லறை இஸ்லாம் ஷாவின் மகன் மசுனத் அலி ஈசா கானின் கல்லறை என்று குறிப்பிடுகிறது  5 ஆகஸ்ட் 2011 அன்று, இந்தக் கல்லறையின் மறுசீரமைப்புப் பணி தொடங்கப்பட்டது. ஈசா கானின் தோட்டக் கல்லறை, கல்லறையுடன் இணைக்கப்பட்ட தோட்டத்தின் ஆரம்பகால உதாரணமாகக் கருதப்படுகிறது. இந்தக் கருத்தாக்கம் பின்னர் அக்பரின் கல்லறையிலும் தாஜ்மஹாலிலும் உருவாக்கப்பட்டது. 

### பள்ளிவாசல்

வளாகத்தின் விளிம்பில், கல்லறைக்கு குறுக்கே, குறிப்பிடத்தக்க *மிஹ்ராப்களுடன்* பள்ளிவாசல் ஒன்று உள்ளது. இது ஈசா கானின் பள்ளிவாசல் என்று அழைக்கப்படுகிறது. இது கல்லறைக் கட்டப்பட்ட அதே நேரத்தில் கட்டப்பட்டது.

பரம்பரை
-------

ஈசா கான் பஷ்தூன் பழங்குடியினரான நியாசியை சேர்ந்தவர். இவரது சந்ததியினர் இன்றும் ஆப்கானிஸ்தானின் பாக்டியா மாகாணத்தில் உள்ள கிலா நியாசியிலும், பாக்கித்தானின் மியான்வாலியிலும் வாழ்ந்து வருகின்றனர்.   நகராட்சி 1875 இல் உருவாக்கப்பட்டது. பாக்கித்தானிய துடுப்பாட்ட வீரரும் முன்னாள் பிரதமருமான இம்ரான் கான் நியாசி பழங்குடி வம்சத்தைச் சேர்ந்தவர்

மேற்கோள்கள்
-----------

வெளி இணைப்புகள்
---------------



1. ↑  World Heritage Sites - Humayun's Tomb: Tomb Complex Archaeological Survey of India (ASI).
2. ↑  "Country's oldest sunken garden discovered - The Hindu". .
3. ↑  Isa Khan Niyazi Tomb Complex பரணிடப்பட்டது 2007-03-11 at the வந்தவழி இயந்திரம் archnet.org.
4. ↑  Isa Khel Town - Imperial Gazetteer of India, v. 13, p. 371.
5. ↑  ""A Journey to the Source of the River Oxus" by John Wood". pp. 57–60. .
வகைப்பாடு
---------

தாவரவியல் பெயர் : ஆக்சாலிஸ் எஸ்குலேண்டா (Oxalis esculanta)

குடும்பம்  : ஆக்சாலிடேசியீ (Oxaliadaceae)

இதரப் பெயர்
-----------

அதிர்ஷ்டச் செடி (Luck Plant), நல்ல அதிர்ஷ்டச் செடி (Good Luck Plant)

செடியின் அமைவு
--------------

இது ஒரு சிறிய செடி ஆகும். இதனுடைய இலை புளிப்பு சுவை உடையது. இதனுடைய இலையின் எண்ணிக்கை வேறுபடுகிறது. முக்கோண வடிவ இலை, அடிப்பகுதி இளம் ஊதா சிவப்பு மற்றும் பழுப்பு நிறமாக உள்ளது. இரவு நேரங்களில் இவ்விலைகள் மூடி இருந்தால் சூனியக்காரியின் மந்திரத்தால் தான் இப்படி உள்ளதுஎன நம்பினர். 4 இலை உள்ள செடியை தேடி கண்டுபிடித்து எடுத்து வந்து வீடுகளில் வைத்தனர். இதுபோல் 3 இலை உள்ள செடியில் 4 இலை இருப்பதால் இதை மந்திரச்செடி என்றனர். ஆனால் இது உண்மையில் மண்ணில் சத்தை பொருத்து மாறுபடுகிறது. இலையில் நேராக பிளந்து நான்கு இலை உள்ளது. இதனுடைய பூ சிவந்த ரோஜா நிறத்திலும் மையப்பகுதி மஞ்சளாகவும் உள்ளது. இரவு நேரத்திலும், மோடமாக உள்ள சமயத்திலும் இப்பூ மூடிக்கொள்கிறது. இதனுடை காய் கிராம்பு போல் உள்ளதால் இதை கிளவர் செடி என்றும் அழைக்கிறார்கள். இது மெக்சிக்கோ பகுதியில் வாழ்கிறது. இச்செடியில் 400 இனச்செடிகள் உள்ளன.

உசாத்துணை
---------

* சிறிதும் - பெரியதும், அறிவியல் வெளியீடு, சூன் 2001
**நதீகா சமன்மலி பெரேரா** (சிங்களம்: නදීකා සමන්මලී පෙරේරා, பிறப்பு: 22 ஒக்டோபர் 1983) இலங்கையைச் சேர்ந்த பிரபலமான வடிவழகி ஆவார். இவர் இலங்கையில் கொழும்பில் பிறந்தார். 2005 ஆம் ஆண்டு நடந்த உலக அழகி அணி வகுப்பில் இலங்கை சார்பில் கலந்து கொண்டார். 2007 ஆம் ஆண்டு எசுப்பானியாவில் நடைபெற்ற பன்னாட்டு சிறந்த மாடல் அழகி விழாவில் கீரிடம் சூடினார்.

வாழ்க்கை
--------

நதீகா தெகிவளை மத்திய கல்லூரியிலும், சென். ஜோசப் கல்லூரியிலும் கல்வி கற்றார். இவருக்கு 16 வயதில் இருந்தே மாடல் அழகி ஆக வேண்டும் என்ற கனவு இருந்தது. நதீகா இலங்கை பெண் மாடல் அழகிகளில் உயரமானவர் இவரது உயரம் 5’10" ஆகும்.

பணி
---

நதீகா மாடலிங் துறை சம்பந்தமான தொழில் முறை கற்கை நெறிகளை வெற்றிகரமாக நிறைவு செய்தார், தற்சமயம் அழகு கலை தொடர்பான கற்கை நெறி பயில்கின்றார். அவரது பொழுது போக்குகள் நடனம், கரப்பந்தாட்டம், தையல், ஆடைவடிவமைப்பு, நகைகள் வடிவமைப்பு, தொலைக்காட்சி சுற்றுலா நிகழ்ச்சிகள் பார்த்தல் என்பவை ஆகும். இளம் பெண்கள் வாழ்க்கையில் நம்பிக்கை வைத்து தடைகளை கடந்து அவர்களது கனவுகளை நனவாக்குவதற்கு ஊக்கமளித்தல் இவரது இலட்சியமாகும்.

2007 ஆம் ஆண்டில் நடந்த அணிவகுப்பில் கலந்து  புகைப்பட அழகி, கவர்ச்சி அழகி, சிறந்த தேசிய ஆடை மற்றும் கேட்வாக் அழகி என்ற நான்கு சிறு பட்டங்களை வென்றார். இலங்கை பெண்ணொருவர் நான்கு சிறு பட்டங்களை வென்றது இதுவே முதல் தடவையாகும். பாரம்பரிய *கர யகா* என்ற ஆடைக்கே இவர் சிறந்த தேசிய ஆடைக்கான விருதை வென்றார்.

நதீகா 2012 ஆம் ஆண்டு சொந்தமான மாடலிங் பள்ளியொன்றை 17 மாணவர்களுடன் ஆரம்பித்தார். அம் மாணவர்கள் 21 ஒக்டோபர் 2012 இல் அவர்களது கற்கை நெறிகளை பூர்த்தி செய்தனர்.

மேற்கோள்கள்
-----------

1. ↑  "Sunday Observer – Nadeeka Perera" இம் மூலத்தில் இருந்து 2012-09-03 அன்று. பரணிடப்பட்டது... பார்த்த நாள்: 2007-08-05.
2. ↑  "A role model for Lanka’s young women". Daily News(Sri Lanka). 23 August 2007 இம் மூலத்தில் இருந்து 8 March 2008 அன்று. பரணிடப்பட்டது.. .
3. ↑  Nadeeka Perera International Best Female Model 2007
4. ↑  "Miss World 2006 – Nadeeka Perera" இம் மூலத்தில் இருந்து 2007-04-16 அன்று. பரணிடப்பட்டது... பார்த்த நாள்: 2007-09-20.
5. ↑  "UNPLUGGED – International Best Model 2007". Sunday LAKBIMA NEWS(Sri Lanka). 12 August 2007. . 
[*தொடர்பிழந்த இணைப்பு*]

வெளி இணைப்புகள்
---------------

* Nadeeka பெரேரா மற்றும் சுயவிவர புகைப்படங்கள்
* அதிகாரப்பூர்வ இணையதளம் – இலங்கை மாதிரி நெட்வொர்க் பரணிடப்பட்டது 2019-01-27 at the வந்தவழி இயந்திரம்  பரணிடப்பட்டது 2019-01-27 at the வந்தவழி இயந்திரம்
* YouTube – வீடியோ
* Nadeeka பெரேரா புகைப்பட தொகுப்பு பரணிடப்பட்டது 2017-06-20 at the வந்தவழி இயந்திரம்
மீனாட்சி-சுந்தேரஸ்வர் திருக்கல்யாணம், மதுரை மீனாட்சி சுந்தரேசுவரர் கோயில்
மீனாட்சி-சுந்தரேஸ்வரர் திருக்கல்யாணம், புதுமண்டபம்
**மீனாட்சி** அம்மை பாண்டிய மன்னன் மலையத்துவஜன் - காஞ்சனமாலை இணையர் வேள்வி செய்து பெற்ற மகளும், சுந்தரேஸ்வரரின் மனைவியும் ஆவார். இவர் **தடாதகை பிராட்டி** எனவும் அறியப்படுகிறார். 

மீனாட்சி பிறப்பில் மூன்று மார்பகங்களுடன் பிறந்ததாகவும்; தன்னை மணம் முடிப்பவரை பார்த்தவுடன் நடுவில் இருக்கும் மூன்றாவது மார்பகம் மறைந்து போகும் என்ற நிலையில், கயிலை மலையில் சிவன் மீனாட்சியை கண்டவுடன் மூன்றாவது மார்பகம் மறைந்தது என திருவிளையாடல் புராணம் கூறுகிறது. 

இவர் மிகுந்த வீரம் கொண்டவராகவும், தந்தையின் இறப்பிற்குப் பிறகு பாண்டிய நாட்டிலிருந்து படைதிரட்டி கயிலை மலை வரை சென்று வென்றதாகவும் திருவிளையாடல் புராணம் கூறுகிறது. கயிலையில் சிவபெருமானை கண்டு வெட்கம் கொண்டு பெண் நிலையை அடைந்ததால் சிவபெருமானையே சுந்தரேசுவரராக திருமணம் செய்து கொண்டதாகவும் கூறப்பட்டுள்ளது.

மதுரை மீனாட்சியம்மன் கோயிலில் முதலில் மீனாட்சிக்கு பூஜைகள் நடந்த பின்னரே சுந்தரேஸ்வரருக்கு பூஜைகள் நடைபெறுகிறது.

இவற்றையும் காண்க
----------------

* மதுரை மீனாட்சி சுந்தரேசுவரர் கோயில்
* பாவக்காய் மண்டபம்

மேற்கோள்களும் ஆதாரங்களும்
-------------------------

1. ↑  மீனாட்சியம்மை பிள்ளைத்தமிழ்
2. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Minakshi***   
என்பதின் ஊடகங்கள் உள்ளன.
**வெளிநாடுவாழ் இந்தியர் நாள்**, 2003 ஆம் ஆண்டிலிருந்து ஒவ்வொரு ஆண்டும் ஜனவரி 9 ஆம் நாள் கொண்டாடப்படுகிறது. இந்தியாவைத் தவிர்த்த பிற நாடுகளில் வாழும் இந்தியர்களின் நினைவாகக் கொண்டாடப்படுகிறது. மகாத்மா காந்தி, தென்னாப்பிரிக்காவிலிருந்து மும்பை வந்து சேர்ந்த நாளின் (ஜனவரி 9, 1915) நினைவாக இந்த நாள் தேர்ந்தெடுக்கப்பட்டது. இரண்டு ஆண்டுகளுக்கு ஒரு முறை
ஒவ்வொரு இந்திய நகரத்தில் இவ்விழா கொண்டாடப்படும் எனத் தெரிவிக்கப்பட்டுள்ளது. விழாவின்போது, வெளிநாடுவாழ் இந்தியர்களுக்கும் விருதுகள் வழங்கப்படுகின்றன.

இடங்கள்
-------

ஆண்டுதோறும் இந்நாள் கொண்டாடப்பட்ட இடங்கள்:

* 2003 - புது தில்லி
* 2004 - புது தில்லி
* 2005 - மும்பை
* 2006 - ஐதராபாத்
* 2007 - புது தில்லி
* 2008 - புது தில்லி
* 2009 - சென்னை
* 2010 - புது தில்லி
* 2011 - புது தில்லி
* 2012 - ஜெய்ப்பூர்
* 2013 - கொச்சி
* 2014 - புது தில்லி
* 2015 - மகாத்மா மந்திர், காந்தி நகர், குஜராத்

மேற்கோள்கள்
-----------

1. ↑  "காந்தி சகாப்த உதயம்!". தினமணி.. பார்த்த நாள்: 9 சனவரி 2015.
2. ↑  "மாமனிதரின் மறுவருகை". தி இந்து.. பார்த்த நாள்: 9 சனவரி 2015.
3. ↑  "வெளிநாடு வாழ் இந்தியர் மாநாட்டில் மத்திய திட்டங்களுக்கு ஆதரவு கேட்போம்: சுஷ்மா ஸ்வராஜ்". தினமணி.. பார்த்த நாள்: 9 சனவரி 2015.

இவற்றையும் காண்க
----------------

பிரவாசி பாரதீய சம்மான்

இணைப்புகள்
----------

* தளம்
**அழகொடி தேவி கோயில்** இந்தியாவில் கேரளா மாநிலம் கோழிக்கோடு மாவட்டத்தில் திருதியாடு என்னுமிடத்தில் உள்ள இந்துக் கோயிலாகும். 

மிகவும் பழமையான வாய்ந்த, வரலாற்றுப் புகழ்பெற்ற இக்கோயில் கோவிலான அழகோடி தேவி மகாசேத்திரம் என்றழைக்கப்படுகிறது. இதன் மூலவர் பத்ரகாளி ஆவார். அவர் அமைதியே வடிவாக உள்ளார். இக்கோயிலில் ஏழு தாய்த்தெய்வங்கள் எனப்படுகின்ற சப்தகன்னியரான பிராமி, மகேஸ்வரி, கௌமாரி, வைஷ்ணவி, வராஹி, இந்திராணி, சாமுண்டி ஆகியோர் உள்ளனர். இங்கு சிவலிங்கமும் உள்ளது.

மலையாள மேடம் மாதத்தில் உத்திரட்டாதி நட்சத்திரத்தில் கொடியேற்றம் கொண்டாடப்படுகிறது. தொடர்ந்து திருவாதிரை நட்சத்திரத்தில் பள்ளிவேட்டையும், புனர்த்தம் நட்சத்திரத்தில் ஆராட்டும் நடத்தப்படுகிறது. ஒவ்வொரு வருடமும் பகவத சப்தாஹம் நிகழ்த்தப்படுகிறது. இங்கு நவராத்திரி, விஜயதசமி உள்ளிட்டவையும் கொண்டாடப்படுகின்றன.

தேர்ந்தெடுக்கப்பட்ட உறுப்பினர்களால் நிர்வகிக்கப்படுகின்ற இக்கோயில் மலபார் தேவசம் போர்டு கோயிலின் நிர்வாகத்தின்கீழ் உள்ளது.

மூலவர்
------

இங்குள்ள மூலவர் வாள், கபாலம், திரிசூலம், பிறை சந்திரன், பாம்பு ஆகியவற்றைக் கொண்டுள்ளார். இவர் தனது பக்தர்களுக்கு திருமண வாழ்க்கையை அருள்வதோடு, அவர்களை எதிரிகளிடமிருந்து காத்து, அறிவை அருளுகிறாள்.

### துணைத்தெய்வங்கள்

சாஸ்தா இங்கு பிரபா, சத்யகன் ஆகியோருடன் உள்ளார். அவருக்கு வலப்புறத்தில் தட்சிணாமூர்த்தியும், இடது புறத்தில் கணபதியும் உள்ளனர். கணபதியின் சிலைகள் தேவியின் சன்னதியின் அக்னிகோனிலும், இறைவன் சாஸ்தாவிற்கு அருகிலும் உள்ளன. சிவபெருமானின் அவதாரமான உன்னித்திருபுரந்தகன், அந்தி சாயும் நேரத்தில் நடனக் கலைஞராகக் காட்சியளிக்கின்ற அந்திமஹாகாலன் எனப்படுகின்ற சிவன் ஆகியோர் உள்ளனர். தேவகி வாசுதேவர் ஆகியோரின் குழந்தையான வேணுகோபாலன் புல்லாங்குழல் ஏந்தி வரும் மாடு மேய்ப்பவராக உள்ளார். 

  

'

மேலும் பார்க்கவும்
------------------

* கேரளாவின் கோவில்கள்

வெளி இணைப்புகள்
---------------

அதிகாரப்பூர்வ இணையதளம்
சூரிய ஒளிக்கற்றை பிரேசில் நாட்டில்
**சூரிய ஒளிக்கற்றைகள்** (Crepuscular rays) என்பது, வளிமண்டல ஒளியியலில், சூரியன் இருக்கும் வானத்தின் புள்ளியில் சூரிய ஒளியின் கதிர்கள் பிரகாசமாய் ஒளிர்வதாக தோன்றும். இக்கதிர்கள், மேகங்களின் இடைவெளியில் செல்லும் (குறிப்பாக (முகிற் கூட்டத் திரள்) அல்லது மற்ற பொருள்களுக்கு நடுவில் செல்லும், கருத்த மேக-நிழல் பகுதிகளில் இருந்து பிரிக்கப்பட்ட சூரிய ஒளி வீசும் காற்று தூண்கள் ஆகும். ஒரு புள்ளியில் குவிவதைப் போல தோன்றினாலும் கதிர்கள் சூரிய ஒளியின் அச்சுக்கு இணையானவை. இவற்றின் வெளிப்படையான குவிதல் என்பது தொலைநோக்கின் விளைவு.

மெல்லொளி நேரங்களில் (வைகறை மற்றும் அந்தி வேளைகளில்) சூரிய ஒளிக்கற்றைகள் தோன்றுகின்றன, அப்பொழுதுதான் வெளிச்சம் மற்றும் இருட்டுக்கு இடையேயான முறன் மிக வெளிப்படையாக தோன்றும்.

எதிர் சூரியக்கதிர்கள்
---------------------

எதிர் சூரியக்கதிர்கள் சில நேரங்களில் வானத்தின் குறுக்காக நீண்டு காணப்படும் மற்றும் சூரிய-எதிர் புள்ளியில் குவிவது போல் தோன்றும், இப்புள்ளி வானத்தில் சூரியனுக்கு நேரெதிர் புள்ளியில் தோன்றும். சூரிய ஒளிக்கற்றைகள் போன்று எதிர் சூரியக்கதிர்கள் எளிதில் தென்படுவதில்லை.

நிறம்
-----

சூரிய ஒளிக்கற்றைகள் பொதுவாக செம்மஞ்சள் நிறமாக தோன்றும் ஏனென்றால் சூரிய உதயம் மற்றும் சூரிய மறைவின் போது கதிர்கள் நன்பகலை விட 40 மடங்கு அதிக காற்றுக்கு நடுவில் பயணிக்க வேண்டும்.

படத்தொகுப்பு
------------

* நமீவியாவிற்கு அருகில் எடுக்கப்பட்ட சூரிய ஒளிக்கற்றைகள்நமீவியாவிற்கு அருகில் எடுக்கப்பட்ட சூரிய ஒளிக்கற்றைகள்
* சூரிய ஒளிக்கற்றைகள்சூரிய ஒளிக்கற்றைகள்
* சான் பிரான்சிச்கோவில் சூரிய ஒளிக்கற்றைகள்சான் பிரான்சிச்கோவில் சூரிய ஒளிக்கற்றைகள்

மேற்கோள்கள்
-----------

1. ↑  Edens, Harald. "Crepuscular rays". *Weather Photography lightning, clouds, atmospheric optics & astronomy*.. பார்த்த நாள்: November 1, 2011.
2. ↑  Cowley, Les. "Anti-solar (anti-crepuscular) rays". *Atmospheric Optics*.. பார்த்த நாள்: March 19, 2015.

குப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்